ટૂંકા ગાળામાં દાહોદ જિલ્લામાં લોકચાહના મેળવનાર જિલ્લા કલેકટર જે.રંજીથકુમારે વિદાય લેતા જણાવ્યું હતું કે કોઇપણ અધિકારીને જે તે ક્ષેત્રમાં મળેલી સફળતાનું શ્રેય તેઓની હાથ નીચેના કર્મચારીઓની નિષ્ઠાપૂર્વક અદા કરેલી ફરજોને ફાળે જાય છે. ટીમ દાહોદની ભાવના સાથે પોતાને મળેલા સન્માન બદલ આયોજકોનો આભાર વ્યક્ત કરતાં જણાવ્યું હતું કે કોઇપણ ક્ષેત્રમાં સફળ થવું હોય તો સંવેદના સાથે હકારાત્મક વલણ અપનાવી કોઇપણ કામ હાથ પર લેવામાં આવે તો ચોકક્સ પરિણામો સાથે સફળતા મળે છે. નાનામાં નાના માણસને, અરજદારને શાંતિથી સાંભળીએ તો તેને સંતોષ થશે. દાહોદ જિલ્લાએ પ્રેમ અને સન્માન આપ્યું છે જેનું ઋણ અદા કરવા માટે પોતે કટિબધ્ધ રહેશે તેવી આ તબક્કે જે.રંજીથકુમારે ખાત્રી આપી હતી.